RO   RO 
 
 
 COMISIA  
EUROPEANĂ   
Bruxelles, 17.2.2022  
COM(2022) 43 final  
 
RAPORT AL COMISIEI CĂTRE PARLAMENTUL EUROPEAN ȘI CONSILIU  
Raport semestrial privind executarea operațiunilor de finanțare NextGenerationEU în 
temeiul articolului  12 din Decizia de punere în aplicare C(2021)  2502 a Comisiei   
 
 
Iunie -decembrie  2021   
     
     
  
 
RO    RO  
Cuprins  
1. Introducere  ................................ ................................ ................................ ...................  2 
2. Principalele rezultate ale programului de finanțare NextGenerationEU  ......................  2 
3. Instituirea și punerea în aplicare a Strategiei de finanțare pentru NextGenerationEU  5 
4. Concluzie  ................................ ................................ ................................ ....................  11 
Anexă. Prezentare generală a emisiunilor de obligațiuni și de titluri de creanță pe termen scurt
 ................................ ................................ ................................ ................................ .... 12 
 
 
 
1 Finanțarea NextGenerationEU   
la 31 decembrie  2021  
Împrumuturi pe termen lung   Împrumuturi pe termen scurt  
Obligațiuni UE în valoare de 71 de miliarde 
EUR  
dintre care obligațiuni verzi în valoare de 
12 miliarde EUR   25 de miliarde EUR emise sub formă de titluri 
de creanță pe termen scurt ale UE la 3 și 
6 luni, din care 20 de miliarde EUR sunt încă 
neachitate  
DATE ESENȚIALE   DATE ESENȚIALE  
• 5 sindicalizări, 2 licitații   
• costul mediu al finanțării 0,14 % 
• excedentare la un nivel de 7 până la 
aproape 14 ori mai mare   • 7 licitații  
• randament mediu - 0,78 % 
• raportul dintre cererea și oferta de 
obligațiuni de 2,55x 
 
Utilizarea veniturilor  
la 31 decembrie  2021
 
DATE ESENȚIALE  
• 20 de state membre au primit granturi și împrumuturi în cadrul MRR(2) 
• Plăți în termen de 6 zile de la semnarea acordurilor de împrumut și de finanțare  
 
 
12 miliarde EUR  
Obligațiuni verzi  
6 miliarde  EUR 
10 miliarde 
EUR 
20 de 
miliarde 
EUR 
11,5 miliarde 
EUR 
11,5 miliarde 
EUR 
Scadență la 10 ani 
Scadență la 20 de ani  
Scadență la 30 de ani  
Scadență la 7 ani  
Scadență la 5 ani  
Scadență la 15 ani  
13,5 miliarde 
EUR 
 
11,5 miliarde 
EUR 
 
11,5 miliarde 
EUR 
 
8,5 miliarde 
EUR 
 
5 miliarde EUR  
 
Emise  
 
Neachitate  
Ajunse la 
scadență  
3 luni  
6 luni  
Granturi în cadrul Mecanismului de 
redresare și reziliență acordate statelor 
membre ale UE  
Împrumuturi în cadrul 
Mecanismului de redresare și 
reziliență acordate statelor 
membre ale UE  
46,4 miliarde EUR  
18,0 miliarde 
EUR 
8,6 miliarde 
EUR(1) 
Alte programe  
în cadrul bugetului UE  
 
2 (1) Bugetul disponibil pentru Orizont Europa, Fondul InvestEU, ReactEU, Mecanismul de protecție civilă al Uniunii (RescEU), 
Fondul european agricol pentru dezvoltare rurală (FEADR) și Fondul pentru o tranziție justă. Plățile efective către 
beneficiarii finali  pot fi mai mici din cauza diferențelor temporale.   
(2) Planurile de redresare și reziliență pentru 22 de state membre fuseseră aprobate până la sfârșitul anului 2021 , însă un 
stat membru a primit prefinanțare în ianuarie 2022 , iar un stat membru nu a soli citat prefinanțare.  
1. Introducere  
NextGenerationEU reprezintă un program de finanțare inovator, capabil să mobilizeze până la 
5 % din PIB -ul UE prin împrumuturi pentru a finanța un răspuns colectiv și puternic al UE la 
pandemia de COVID -19. NextGenerationEU  este un instrument temporar, în cadrul căruia 
Comisia poate mobiliza până la 800 de miliarde EUR între jumătatea anului 2021  și 2026  prin 
emiterea de obligațiuni. Veniturile obținute din această emisiune de obligațiuni vor permite 
UE să depășească provocă rile imediate în materie de redresare, dar și să accelereze tranziția 
verde și digitalizarea economiei UE. Până la 250 de miliarde EUR vor fi mobilizate prin 
emiterea de obligațiuni verzi NextGenerationEU. NextGenerationEU presupune o emisiune 
anuală de ob ligațiuni de până la aproximativ 150 de miliarde EUR pe an, în medie, între 
jumătatea anului 2021  și 2026 , UE fiind astfel unul dintre cei mai mari emitenți de titluri de 
creanță denominate în euro pentru anii următori.  
Prezentul raport – primul raport semestrial întocmit în temeiul articolului  12 din Decizia de 
punere în aplicare C( 2021 ) 2502  a Comisiei – analizează punerea în aplicare a strategiei de 
finanțare pentru NextGenerationEU în perioada iunie -decembrie  2021 . Raportul se axează 
exclusiv pe proc esul pus în aplicare pentru a mobiliza și a plăti finanțarea pentru 
NextGenerationEU. Acesta nu evaluează modul în care au fost utilizate veniturile, inclusiv în 
ceea ce privește cheltuielile verzi, întrucât acestea vor fi acoperite în cadrul unor exerciți i de 
raportare separate în conformitate cu regulamentele fiecărui instrument finanțat de 
NextGenerationEU. Prezentul raport face parte dintr -un flux regulat de informații către 
Parlamentul European și statele membre cu privire la punerea în aplicare a aces tui program de 
finanțare inovator și la scară largă. Transparența și răspunderea reprezintă elemente definitorii 
ale operațiunilor de finanțare NextGenerationEU.  
 
2. Principalele rezultate ale programului de finanțare NextGenerationEU  
În ultimele 12 luni s -a înregistrat o transformare a poziției Comisiei pe piețele de capital din 
împrumuturi. Înainte de lansarea SURE1 și a NextGenerationEU, Comisia era un emitent 
neînsemnat și neregulat, mobilizând volume limitate (în medie 2-3 miliarde EUR în 
perioada  2015 -2019) pentru a finanța programe de creditare precum Mecanismul european de 
stabilizare financiară (MESF) și asistența macrofinanciară (AMF). În cursul anului 2021 , 
Comisia a mobilizat aproximativ 130 de miliarde EUR – peste 50 de miliarde EUR pentru 
programu l SURE, 71 de miliarde EUR pentru NextGenerationEU, din care 12 miliarde EUR 
sub formă de obligațiuni verzi și 12 miliarde EUR pentru alte programe de creditare. În cadrul 
programului de finanțare NextGenerationEU, Comisia a inițiat, de asemenea, programul  de 
titluri de creanță pe termen scurt ale UE, în cadrul căruia, la 31 decembrie  2021 , era 
neachitată o datorie pe termen scurt în valoare de 20 de miliarde EUR. Comisia s -a impus 
                                                 
1  SURE este sprijinul temporar disponibil pentru statele membre care trebuie să mobilizeze mijloace financiare 
semnificative pentru a combate consecințele economice și sociale negative ale pandemiei de coronavirus pe 
teritoriul lor. SURE poate oferi asistenț ă financiară de până la 100 de miliarde EUR sub formă de împrumuturi 
din partea UE acordate statelor membre afectate pentru a le ajuta să facă față creșterilor bruște ale cheltuielilor 
publice legate de menținerea locurilor de muncă. Temeiul juridic al SUR E este: Regulamentul (UE) 2020 /672 
al Consiliului din 19 mai 2020  privind instituirea unui instrument european de sprijin temporar pentru 
atenuarea riscurilor de șomaj într -o situație de urgență (SURE) ca urmare a epidemiei de COVID -19 
(JO L 159, 20.5.2020 , p. 1). 
 
3 rapid ca unul dintre cei mai însemnați emitenți de datorii noi în euro și a devenit cel mai 
însemnat emitent de obligațiuni verzi la nivel mondial.  
Toate tranzacțiile NextGenerationEU au atras o cerere mare din partea investitorilor și au fost 
încheiate în condiții avantajoase pentru bugetul UE și pentru statele membre. Costul me diu al 
finanțării pentru toate emisiunile NextGenerationEU efectuate în 2021  se ridică la 0,14 % 
pentru toate scadențele de la 5 la 30 de ani. Condițiile au fost comparate în mod favorabil cu 
cele obținute de principalele obligațiuni suverane din zona euro , cu un rating ridicat. 
Beneficiile acestor condiții de finanțare atractive sunt transferate către bugetul UE sau către 
statele membre care primesc împrumuturi în cadrul Mecanismului de redresare și reziliență 
(MRR).  
Capacitatea Comisiei de a colecta fonduri în aceste condiții favorabile este consolidată de 
emiterea constantă de volume mari de obligațiuni NextGenerationEU pentru o gamă largă de 
scadențe. Aceste caracteristici ale emisiunilor permit creșterea lichidității pe piețele secundare 
pentru obl igațiunile NextGenerationEU, ceea ce facilitează achiziționarea și vânzarea acestor 
obligațiuni de către investitori. Acest lucru face ca tranzacționarea obligațiunilor 
NextGenerationEU să devină tot mai atractivă pentru investitori, ceea ce, la rândul său , 
conduce la o mai bună stabilire a prețurilor pentru emisiunea NextGenerationEU. Lichiditatea 
obligațiunilor NextGenerationEU se apropie de nivelurile aferente principalelor obligațiuni 
suverane din zona euro, măsurate prin indicatori standard2.  
Prima tranzacție sindicalizată a avut loc la 15 iunie  2021 , la două săptămâni de la intrarea în 
vigoare a Deciziei privind resursele proprii3 și a fost urmată rapid de încă două tranzacții. 
Această activare imediată la scară largă a programului de finanțar e din vara anului 2021  a 
permis Comisiei să efectueze toate plățile din cadrul Planului de redresare al UE către statele 
membre4 și către buget de îndată ce acestea deveneau scadente. La 31 decembrie  2021 , 
Comisia a plătit 64,3 miliarde EUR către 20 de sta te membre în cadrul MRR: 46,4 miliarde 
EUR sub formă de granturi, 18 miliarde EUR sub formă de împrumuturi. Toate plățile au fost 
efectuate în termen de șase zile lucrătoare de la semnarea acordurilor de finanțare și de 
împrumut. Această plată eficientă și  la timp a fondurilor a fost facilitată de Banca Centrală 
Europeană, care deține conturile centrale ale NextGenerationEU. Pe lângă sumele transferate 
către MRR, peste 8,6 miliarde EUR au fost transferate din sursa comună de finanțare 
NextGenerationEU către  bugetul UE pentru a finanța suplimentări pentru programele 
finanțate de NextGenerationEU, cum ar fi Orizont Europa, Fondul InvestEU, ReactEU, 
mecanismul de protecție civilă al Uniunii (RescEU), Fondul european agricol pentru 
dezvoltare rurală (FEADR) și F ondul pentru o tranziție justă.  
Capacitatea Comisiei de a -și intensifica emisiunea de obligațiuni atât de rapid s -a datorat, în 
mare parte, discursului puternic și convingător cu privire la Planul de redresare al UE. 
Disponibilitatea tuturor statelor membr e de a susține – prin contribuția lor la viitoarele bugete 
ale UE – programul de finanțare NextGenerationEU a constituit cea mai puternică expresie 
posibilă a solidarității și ambiției Uniunii ca răspuns la criză. Această puternică coeziune 
politică, compl etată de ratingul de credit puternic al UE, a fost decisivă pentru a convinge 
investitorii europeni și internaționali de soliditatea inerentă a acestei noi datorii 
NextGenerationEU.  
                                                 
2 În perioada T 2-T3 2021 , cifra de afaceri lunară de pe piața secundară s -a ridicat la 15 % din datoria NGEU 
neachitată. Acest raport este comparabil cu cel observat pe cele mai lichide piețe de titluri de stat din zona 
euro.  
3 Decizia (UE, Euratom) 2020 /2053  a Consiliului din 14 decembrie  2020  privind sistemul de resurse proprii 
ale Uniunii Europene și de abrogare a Deciziei 2014 /335/UE, Euratom (JO  L 424, 15.12.2020 , p. 1). 
4 Acest lucru a permis unui număr de 20 de state membr e să obțină prefinanțarea granturilor lor, unui număr de 
5 state membre să obțină prefinanțarea împrumuturilor lor, iar Spaniei să obțină plata primei tranșe a 
grantului.  
 
4 Punerea în aplicare a unui program de emisiune de obligațiuni de această a mploare a impus, 
de asemenea, Comisiei să creeze, aproape de la zero, un nou mecanism de finanțare capabil să 
efectueze în mod regulat tranzacții de mare volum. În timp ce cele șapte tranzacții SURE de 
mare valoare (pentru o emisiune combinată de 90 de mil iarde EUR) au furnizat o repetiție 
valoroasă, NextGenerationEU a solicitat o capacitate mai structurată și mai durabilă. Planul 
de realizare a acestei strategii a fost definit într -o comunicare5 și într -un set de decizii adoptate 
la 14 aprilie  2021 , care a u pus bazele programului de finanțare NextGenerationEU. 
Pictograma de mai jos reamintește principalele obiective de etapă ale consolidării capacității 
Comisiei de a pune în aplicare o strategie diversificată de finanțare de tip suveran.  
 
Figura  1: Etape -cheie ale instituirii operațiunilor de finanțare NextGenerationEU 
(NGEU)  
 
 
 
 
 
 
 
 
 
 
 
Îndeplinirea acestor obiective de etapă a necesitat o serie de elemente -cheie, printre care:  
1. previzionarea fiabilă a necesităților de plată MRR ca punct de plecare pentru 
planificarea solidă a emisiunilor de obligațiuni;  
2. înființarea rețelei de dealeri primari în mai  2021  pentru a facilita executarea eficientă a 
licitațiilor și a tranzacțiilor sindicalizate și pentru a sp rijini lichiditatea pe piața 
secundară a obligațiunilor NextGenerationEU. Până la sfârșitul anului 2021 , 42 de 
bănci și firme de investiții înființate în 12 state membre diferite au fost admise în 
rețea6. Printre acestea se numără toți actorii importanți c are își desfășoară activitatea în 
domeniul plasării datoriei suverane și a datoriei din sectorul emitenților suverani, 
supranaționali și al agențiilor (SSA). Această rețea paneuropeană de dealeri primari 
                                                 
5 Comunicarea Comisiei COM( 2021 ) 250 privind o nouă strategie de finanțare pentru fin anțarea 
NextGenerationEU (publicată la 14 aprilie  2021 ). A se vedea com2021 _250_en_act_part 1_v3.pdf 
(europa.eu) . 
6 Între timp, a mai fost admisă cea de a 43-a instituție. Cea mai recentă listă poate fi găsită pe site -ul web al 
Comisiei: Primary Dealer N etwork | European Commission (europa.eu)  (Rețeaua de dealeri primari | Comisia 
Europeană).  
1 iunie  
Publicarea 
primului 
plan de 
finanțare  
1 iunie  
Adoptare
a deciziei 
de 
împrumut 
anuale  
14 aprilie  
Adoptarea 
strategiei 
de 
finanțare  
diversificată  
15 iunie  
Emisiunea 
inaugurală 
NGEU  (20 
de miliarde 
EUR)  
31 mai 
Lansarea  
rețelei de 
dealeri 
primari  
1 septembrie  
Responsabilul 
cu gestionarea 
riscurilor (CRO) 
își preia funcția  
7 septembrie  
Publicarea 
cadrului 
obligațiunilor 
verzi  
15 septembrie  
Licitația 
inaugurală de  
titluri de creanță 
pe termen scurt 
ale UE  
12 octombrie  
Emisiunea 
inaugurală de 
obligațiuni 
verzi  (12 
miliarde EUR)  
 
5 permite UE să plaseze obligațiunile și titlurile de creanță pe termen scurt ale UE cu 
cea mai largă bază de investitori – atât în interiorul, cât și în afara UE;  
3. lansarea, în septembrie  2021 , a unei platforme de licitație adaptate pentru licitațiile de 
obligațiuni și de titluri de creanță pe termen scurt al e UE, utilizând sistemul TELSAT 
al Banque de France. Licitațiile reprezintă o modalitate eficientă din punctul de vedere 
al costurilor de a emite instrumente de datorie sub formă de obligațiuni și de titluri de 
creanță pe termen scurt ale UE;  
4. crearea unui cadru de guvernanță solid pentru a supraveghea executarea susținută a 
operațiunilor de finanțare într -un mod care să reducă la minimum riscurile -cheie și să 
asigure transparența și răspunderea deplină. Planul de realizare a operațiunilor de 
finanțare NextG enerationEU, astfel cum este prevăzut în Decizia privind guvernanța 
din aprilie  20217, acordă un loc central identificării și atenuării riscurilor. Un 
responsabil cu gestionarea riscurilor (CRO), aflat în funcție de la 1 septembrie  2021 , a 
fost numit pentr u a asigura supravegherea independentă a tuturor aspectelor 
programului de finanțare NextGenerationEU, pe baza politicii la nivel înalt privind 
riscurile și conformitatea NextGenerationEU, adoptată în decembrie  2021 . 
Responsabilul cu gestionarea riscurilor  este sprijinit în punerea în aplicare a acestei 
politici de către Comitetul pentru risc și conformitate, care s -a reunit pentru prima dată 
în decembrie  2021 ;  
5. publicarea cadrului obligațiunilor verzi NextGenerationEU în septembrie  2021 . 
Cadrul, bazat pe R egulamentul privind Mecanismul de redresare și reziliență8 – care 
integrează, de asemenea, numeroase aspecte ale standardului UE privind obligațiunile 
verzi și ale taxonomiei – identifică nouă mari categorii de cheltuieli eligibile: energia 
din surse regen erabile, tehnologiile digitale pentru tranziția verde, eficiența energetică, 
transportul curat, adaptarea la schimbările climatice, apa, deșeurile, biodiversitatea și 
cercetarea și inovarea care sprijină tranziția verde. Cadrul a fost analizat de un furniz or 
de opinie al unei a doua părți. Prima emisiune de obligațiuni verzi a avut loc la 
12 octombrie  2021 , mobilizând 12 miliarde EUR pentru a fi utilizate exclusiv pentru 
investiții verzi și durabile în întreaga UE. Obligațiunea verde inaugurală a fost 
exced entară la un nivel de peste 11 ori mai mare, a atras interesul unei game largi de 
investitori și rămâne cea mai mare emisiune de obligațiuni verzi din lume până în 
prezent.  
 
3. Instituirea și punerea în aplicare a Strategiei de finanțare pentru NextGeneratio nEU  
Această secțiune a raportului examinează progresele înregistrate în ceea ce privește 
dezvoltarea celor opt capacități care au fost identificate în comunicarea din 14 aprilie  2021  
                                                 
7 Decizia de punere în aplicare a Comisiei din 14 aprilie  2021  de instituire a mecanismelor necesare pentru 
administrarea operațiunilor de împrumut în temeiul Deciziei (UE, Euratom) 2020 /2053  a Consiliului și pentru 
operațiunile de creditare legate de împrumuturile acordate în conformitate cu articolul  15 din 
Regulamentul  (UE) 2021 /241 al Parlamentului European și al Consiliului. C/ 2021 /2502  final.  
 
8 Toate cheltuielile trebuie să respecte principiul de „a nu aduce prejudicii semnificative” pentru alte obiective 
de mediu. Pentru a atinge acest deziderat,  statele membre convin, în cadrul acordurilor de finanțare și de 
împrumut, să prezinte periodic rapoarte cu privire la cheltuielile legate de investițiile verzi.  
 
 
6 menționată anterior ca fiind esențiale pentru realizarea cu succes a aces tui program de 
finanțare.  
3.1 Planificarea structurată și comunicarea intențiilor privind emisiunile  
Programul de finanțare NextGenerationEU se bazează pe o abordare structurată a planificării 
activităților sale de emisiune în cicluri anuale și de 6 luni. Această planificare se bazează pe 
furnizarea de informații detaliate privind necesitățile de plată prevăzute în planul de redresare, 
care sunt actualizate periodic.  
Acest ciclu începe cu o decizie de împrumut anuală pentru a stabili o limită superio ară a 
valorii emisiunii de obligațiuni și a datoriei neachitate în cadrul programului de titluri de 
creanță pe termen scurt ale UE. Aceste dimensiuni -cheie oferă un cadru de referință pentru 
Comisie în ceea ce privește organizarea operațiunilor de împrumut . Decizia de împrumut 
anuală din 2021  a permis Comisiei să emită în 2021  o sumă maximă de 125 de miliarde EUR 
sub formă de finanțare pe termen lung și o sumă restantă maximă de 60 de miliarde EUR sub 
formă de finanțare pe termen scurt.  
Comisia întocmește în continuare un plan de finanțare pentru a stabili calendarul de emisiune 
și principalii parametri financiari ai tranzacțiilor viitoare. Aceste informații sunt comunicate 
public, deoarece investitorii au nevoie de ele pentru a se pregăti să aloce fonduri pentru 
tranzacțiile Comisiei, facilitând astfel absorbția cu succes a emisiunii NextGenerationEU la 
costuri mai mici. Primul plan de finanțare NextGenerationEU a stabilit o țintă de 80 de 
miliarde EUR sub formă de obligațiuni ale UE.  
Comisia a adoptat deci zia de împrumut anuală9 și a publicat primul său plan de finanțare10 în 
aceeași zi cu intrarea în vigoare a Deciziei privind resursele proprii – 1 iunie  2021 . 
Plățile către statele membre în cadrul MRR – care reprezintă 90 % din plățile efectuate în 
cadrul NextGenerationEU – sunt caracterizate de un anumit grad de incertitudine în ceea ce 
privește calendarul și sumele exacte. În cazul în care necesitățile reale de plată se abat de la 
previziunile inițiale, ar putea fi necesară revizuirea planului de finanțar e. O astfel de revizuire 
a planului de finanțare pentru a doua jumătate a anului 2021  a avut loc în noiembrie  2021 , 
când ținta de finanțare a fost revizuită ușor în sens descrescător, reflectând o evaluare 
actualizată a necesităților de plată în cadrul ins trumentului de redresare NextGenerationEU11. 
Pe baza acestei ținte revizuite, Comisia a emis obligațiuni în valoare de 70,992 miliarde EUR 
în 2021 . Toate emisiunile de obligațiuni și de titluri de creanță pe termen scurt 
NextGenerationEU care au avut loc în  2021  sunt incluse în anexa la prezentul raport.  
La 14 decembrie  2021 , Comisia a publicat decizia de împrumut anuală din 202212, precum și 
planul de finanțare și calendarul de emisiune pentru perioada cuprinsă între luna ianuarie și 
sfârșitul lunii iunie  202213. Decizia de împrumut anuală din 2022  permite Comisiei să emită 
în 2022  o sumă maximă de 140 de miliarde EUR sub formă de finanțare pe termen lung și o 
sumă restantă maximă de 60 de miliarde EUR sub formă de finanțare pe termen scurt. Planul 
de finanț are pentru prima jumătate a anului 2022  prevede emiterea de obligațiuni ale UE pe 
termen lung în valoare de 50 de miliarde EUR în perioada ianuarie -iunie 2022 , la care se vor 
                                                 
9  Decizia de punere în aplicare a Comisiei din 1 iunie  2021  de stabilire a cadrului pentru operațiunile de 
împrumut și de administrare a datoriei în cadrul NextGenerationEU pentru 2021 , C/2021 /3991  final.  
10 factsheet_funding_plan_jan -jun-2022 .pdf (europa.eu) . 
 
11 factsheet_funding_plan_v 7.pdf (eur opa.eu) . 
12 Decizia de punere în aplicare a Comisiei din 14 decembrie  2021  de stabilire a cadrului pentru operațiunile de 
împrumut și de administrare a datoriei în cadrul NextGenerationEU pentru 2022 , C/2021 /9336  final.  
13 factsheet_funding_plan_jan -jun-2022 .pdf (europa.eu) . 
 
 
7 adăuga titluri de creanță pe termen scurt ale UE. Planul de finanțare pentru prim a jumătate a 
anului 2022  a fost adoptat în urma unei analize efectuate de responsabilul cu gestionarea 
riscurilor.  
Planificarea emisiunilor NextGenerationEU ia, de asemenea, în considerare perspectiva pe 
termen mai lung necesară pentru a permite o rambursa re constantă și progresivă a datoriei pe 
măsură ce aceasta ajunge la scadență. În conformitate cu cerințele Deciziei privind resursele 
proprii, Comisia planifică scadențele emisiunii sale și rambursările aferente astfel încât să se 
înregistreze o scădere c onstantă și previzibilă a datoriilor aferente NextGenerationEU în 
perioada de până în 2058 . 
3.2 Coordonarea eficace cu emitenții naționali și alți emitenți similari  
Publicarea planurilor de finanțare pe 6 luni, inclusiv a calendarului de emisiune, a reprez entat 
un instrument important de coordonare cu birourile supranaționale și naționale de 
administrare a datoriei, care organizează, la rândul lor, programe ample de emisiune pentru a 
răspunde nevoilor lor de finanțare.  
În plus, Comisia a furnizat în mai mul te rânduri Comisiei BUDG a Parlamentului European și 
Comitetului economic și financiar informații cu privire la operațiunile de finanțare 
NextGenerationEU. Aceasta participă la reuniunile Subcomitetului pentru piețele datoriei 
suverane din UE (ESDM) al Com itetului economic și financiar, în cadrul cărora punerea în 
aplicare a programului de finanțare NextGenerationEU este un punct constant pe ordinea de 
zi.  
3.3 O gestionare solidă a lichidităților pentru a corela intrările și ieșirile  
Un etalon -cheie pentru  succesul NextGenerationEU este capacitatea programului de a plăti 
toate sumele pe măsură ce și în momentul în care acestea devin scadente la plată (sau 
rambursare) și de a evita necesitatea de a colecta fonduri în condiții de piață inoportune. O 
abordare proactivă în ceea ce privește gestionarea lichidităților și capacitatea de a colecta 
fonduri în condiții atractive într -un termen scurt sunt esențiale în această privință.  
De la începutul operațiunilor de finanțare, Comisia a deținut o rezervă de lichidități 
prudențială variabilă ca măsură importantă de protecție împotriva deficitelor de lichidități, 
care ar putea împiedica Comisia să răspundă în timp util cererilor de plată . Pentru a gestiona 
aceste dețineri de lichidități, Comisia a deschis un cont la BCE în anul 2021 , astfel încât 
aceste dețineri de numerar critice să nu fie supuse riscului de contrapartidă.  
Această rezervă de lichidități a fost sprijinită prin utilizarea întregii game de instrumente din 
cadrul strategiei de finanțare diversificate care oferă Comisiei flexibilitatea necesară pentru a 
corela intrările și ieșirile. Acest sprijin a inclus, în iulie/august 2021 , utilizarea liniilor de 
credit. Aceste linii de credit au permis Comisiei să onoreze toate cererile de plată din partea 
statelor membre pentru prefinanțarea planurilor lor de redresare și reziliență în cursul verii, 
evitând în același timp o ofertă excedentară de obligațiuni pe o piață nelichidă. Sumele  
mobilizate prin intermediul acestor linii de credit au fost rambursate integral.  
Din septembrie  2021 , Comisia a fost în măsură să utilizeze programul de titluri de creanță pe 
termen scurt ale UE pentru a obține lichidități în condiții competitive. Între 15 septembrie și 
31 decembrie  2021 , Comisia a organizat șapte licitații de titluri de creanță pe termen scurt ale 
UE, mobilizând 25 de miliarde EUR prin intermediul titlurilor de creanță pe termen scurt ale 
UE la 3 luni și 6 luni, din care 5 miliarde EUR au  ajuns la scadență în decembrie  2021 . 
Randamentul mediu ponderat obținut în cazul licitațiilor a fost de - 0,78 %, iar raportul mediu 
dintre cererea și oferta de obligațiuni (reprezentând suma solicitată în comparație cu suma 
oferită în cadrul unei licitaț ii) a fost de 2,55x. Ambii indicatori indică o cerere puternică din 
 
8 partea dealerilor primari din rețeaua noastră și operațiuni puternice de finanțare pe termen 
scurt.  
Dotându -se cu aceste mijloace de gestionare a lichidităților, Comisia a fost în măsură s ă 
onoreze toate cererile de plată în termen de șase zile.  
3.4 O capacitate de execuție solidă pentru efectuarea operațiunilor de finanțare 
individuale  
Comisia și -a consolidat capacitățile de execuție a finanțării, care îi permit să utilizeze o 
combinație de formate de tranzacții pentru a răspunde nevoilor de finanțare ale 
NextGenerationEU: în primele șase luni, Comisia a utilizat cinci tranzacții sindicalizate, două 
obligațiuni și șapte licitații de titluri de creanță pe termen scurt, emisiuni noi și emisi uni 
continue („taps”), precum și linii de credit.  
Cele mai importante două elemente ale acestei capacități sporite au fost următoarele:  
(a) Înființarea unei rețele paneuropene de dealeri primari  
În urma lansării unei cereri de exprimare a interesului14, Comisia a publicat, la 31 mai 2021 , o 
listă de 39 de bănci și firme de investiții care s -au înscris în rețeaua sa de dealeri primari. 
Înscrierea este deschisă în mod continuu membrilor rețelelor naționale de dealeri primari sau 
ai altor rețele de dealeri  primari din UE. La 31 decembrie  2021 , Comisia avea 42 de bănci și 
firme de investiții ca dealeri primari ai UE, situați în 12 state membre, cu modele de afaceri 
diferite, inclusiv toți actorii majori care își desfășoară activitatea în domeniul plasării da toriei 
suverane și a datoriei SSA și cu operațiuni în întreaga lume.  
Comisia menține un dialog cu dealerii primari (inclusiv prin feedback structurat). 
De asemenea, Comisia se asigură că selectarea dealerilor primari pentru tranzacțiile 
sindicalizate se ba zează pe aplicarea riguroasă a unor criterii cantitative și calitative, 
completate de aplicarea unui factor de rotație pentru a se asigura că nu sunt mandatate 
întotdeauna aceleași bănci.  
(b) Înființarea unei platforme de licitație de ultimă generație  
Cu sprijinul Banque de France, Comisia a înființat în 2021  o platformă de licitație pentru 
obligațiunile și titlurile de creanță pe termen scurt ale UE. Dealerii primari au fost conectați la 
sistemul TELSAT al Banque de France în cursul verii anului 2021 , ceea ce a permis Comisiei 
să lanseze prima licitație de titluri de creanță pe termen scurt ale UE la 15 septembrie  2021  și 
prima licitație de obligațiuni la 27 septembrie  2021 . 
Platforma de licitație a permis Comisiei să stabilească un program regulat de lici tații, care se 
va desfășura în paralel cu tranzacțiile sale sindicalizate.  
Între 15 septembrie și 31 decembrie  2021 , Comisia a organizat șapte licitații de titluri de 
creanță pe termen scurt ale UE, mobilizând 25 de miliarde EUR prin intermediul titlurilo r de 
creanță pe termen scurt ale UE la 3 luni și 6 luni, din care 5 miliarde EUR au ajuns la scadență 
în decembrie  2021 . În plus, Comisia a mobilizat 5 miliarde EUR prin intermediul a 
două  licitații de obligațiuni.  
                                                 
14 Decizia (UE, Euratom) 2021 /625 a Comisiei din 14 aprilie  2021  privind instituirea rețelei de dealeri primari 
și definirea criteriilor de eligibilitate pentru îndeplinirea mandatului de aranjor principal și coaranjor pentru 
tranzacțiile sindicalizate în scopul activităților de împrumut desfășurate de Comisie în numel e Uniunii și al 
Comunității Europene a Energiei Atomice.  
 
9 3.5 Sisteme solide de guvernanță și de gestionare a riscurilor  
Comisia a instituit un cadru de guvernanță clar și solid pentru structurarea proceselor 
decizionale de bază (de exemplu, decizia de împrumut anuală), a modalităților de punere în 
aplicare (planul de finanțare) și a capacităților de punere în aplicare (de exemplu, licitațiile și 
tranzacțiile sindicalizate) a operațiunilor de finanțare și pentru asigurarea unei supravegheri 
solide și independente. Acestea au fost comentate mai sus.  
Necesitatea de a identifica, de a reduce la minimum și  de a gestiona riscul rămas este integrată 
în fiecare proces economic -cheie din cadrul programului de finanțare NextGenerationEU. 
Recurgerea la o strategie de finanțare diversificată este, în sine, un mijloc de atenuare a 
riscurilor legate de incapacitatea  de a finanța nevoile planului de redresare la timp sau în 
condiții rezonabile. Pentru a se asigura că se acordă o atenție susținută și ridicată asupra 
reducerii la minimum a riscurilor, Comisia a numit un responsabil cu gestionarea riscurilor 
(CRO) și coo rdonator al funcției de conformitate, a înființat un comitet pentru risc și 
conformitate care sprijină CRO și a adoptat o politică la nivel înalt privind riscurile și 
conformitatea.  
În iunie 2021 , Comisia a numit responsabilul cu gestionarea riscurilor, c are și -a început 
mandatul la 1 septembrie 2021 . Responsabilul cu gestionarea riscurilor a elaborat o politică la 
nivel înalt privind riscurile și conformitatea, care a fost avizată de Comitetul pentru risc și 
conformitate și aprobată de comisarul pentru bu get și administrație, Johannes Hahn, la 
1 decembrie  2021 . Această politică cuprinde un cadru adecvat de gestionare a riscurilor și de 
asigurare a conformității pentru supravegherea riscurilor și a aspectelor legate de conformitate 
care decurg din punerea î n aplicare a operațiunilor de împrumut, de administrare a datoriei și 
de creditare NextGenerationEU și stabilește măsurile de atenuare și procedurile de 
monitorizare corespunzătoare. CRO se asigură că politica este pusă în aplicare în mod 
cuprinzător și co nsecvent și raportează anual Comisiei cu privire la punerea în aplicare a 
acestei politici.  
3.6 Soluții administrative, de plată și contabile adecvate scopului  
Comisia și -a consolidat funcția administrativă și pe cea contabilă pentru a asigura execuția 
eficientă, posibilitatea auditării și asumarea răspunderii pentru toate tranzacțiile. Mai precis:  
- Comisia și -a adaptat sistemul de înregistrare și contabilizare a tranzacțiilor în timp util, 
astfel încât toate tranzacțiile de împrumut și de creditare să fi fo st înregistrate în mod 
corespunzător în sistem de la începutul operațiunilor de finanțare NextGenerationEU 
din iunie  2021 . 
- Împreună cu BCE, Comisia a inclus datele statelor membre în sistemele de plăți și le -a 
testat împreună cu statele membre, astfel încât toate plățile către statele membre să 
poată fi prelucrate în mod sigur, rapid și în orice moment.  
- La 4 iunie  2021 , Comisia a actualizat programul de emisiuni de titluri de creanță ( Debt 
Issuance Programme  – DIP) al UE și EURATOM pentru a include, printre altele, și 
licitații.  
- Împreună cu agentul său emitent, Comisia a instituit noi proceduri pentru licitații, care 
au c ondus la prelucrarea fără impedimente a tuturor tranzacțiilor primare la data 
decontării.  
- Comisia a pregătit sistemul de contabilizare astfel încât situațiile financiare să poată fi 
întocmite în mod corespunzător și să poată fi auditate de auditorul exter n în timp util.  
3.7 Împrumuturi atractive în cadrul Mecanismului de redresare și reziliență  
În cadrul NextGenerationEU, Comisia este împuternicită să emită până la 385 de miliarde 
EUR pentru a finanța împrumuturi acordate statelor membre în cadrul MRR. Până la sfârșitul 
anului 2021 , un procent de aproape 40 % din valoarea totală a împrumuturilor din cadrul 
 
10 MRR a fost alocat unui număr de șase state membre15 ale căror cer eri de împrumut au fost 
aprobate. Statele membre pot solicita sprijin sub formă de împrumut până la 31 august  2023 .  
Condițiile oferite pentru aceste împrumuturi au fost foarte avantajoase datorită emisiunilor cu 
rating ridicat ale UE și cererii mari din p artea investitorilor (sindicalizările de obligațiuni fiind 
excedentare la un nivel de 7 până la aproape 14 ori mai mare). Alți termeni și condiții ale 
împrumuturilor acordate statelor membre care le contractează sunt, de asemenea, concepute 
astfel încât ac estea să devină o sursă atractivă de finanțare de către stat. Statele membre vor 
efectua rambursări amortizate, începând după o perioadă de grație de 10 ani, permițându -se 
astfel statelor membre să beneficieze de creșterea generată de reforme și investiții  înainte de a 
începe rambursarea. După perioada de grație inițială, statele membre vor efectua rambursări 
anuale de 5 % din sumele plătite. Această repartizare a rambursărilor în timp va evita 
perioadele de rambursare de vârf atât pentru bugetul UE, cât și  pentru statele membre. 
Această abordare a structurării împrumuturilor va fi pusă în aplicare în același mod pentru 
toate statele membre care primesc împrumuturi.  
În iulie  2021 , Comisia a publicat o decizie16 care stabilește modul în care costurile suporta te 
pentru sursa comună de finanțare a NextGenerationEU sunt alocate statelor membre care 
primesc împrumuturi în cadrul MRR și bugetului UE. Costurile relevante sunt alocate statelor 
membre care contractează împrumuturi și bugetului UE pe baza ponderii lor relative a 
sprijinului financiar primit. Această metodologie de alocare a costurilor și punerea sa în 
aplicare vor asigura o bază obiectivă, echitabilă și documentată în mod clar pentru calcularea 
și alocarea părții respective din totalitatea costurilor că tre bugetul UE sau către statele 
membre care primesc împrumuturi în cadrul MRR.  
3.8 Comunicarea eficace și sensibilizarea investitorilor  
De la începutul operațiunilor de finanțare NextGenerationEU, Comisia a elaborat o strategie 
cuprinzătoare privind relaț iile cu investitorii și o serie de instrumente prin care să se conecteze 
cu baza sa de investitori:  
- În ziua prezentării strategiei sale diversificate de finanțare, Comisia  a lansat un site 
web cuprinzător17 pentru a informa toate părțile interesate, publicul larg și investitorii 
cu privire la operațiunile sale de finanțare.  
- Comisia a început să emită buletine informative pe tema „Împrumuturile UE pentru 
redresare”, care îi vor permite Comisiei să comunice în  mod regulat și transparent cu 
comunitatea investitorilor. Primele două ediții ale buletinului informativ sunt 
disponibile online pe site -ul web „EU as a borrower”, iar abonarea este deschisă 
tuturor părților interesate.  
- Comisia a avut o relație proactivă cu investitorii din întreaga lume prin vizite 
structurate (așa -numitele „turnee de promovare”), a organizat cereri de propuneri la 
nivel mondial pentru investitori în iunie și septembrie  2021  și trei reuniuni ale rețelei 
de dealeri primari.  
- Comisia își men ține propria pagină pe terminalul Bloomberg, unde oferă comunității 
investitorilor informații în timp real cu privire la licitațiile sale.  
- Pentru a informa publicul larg cu privire la activitatea sa, Comisia elaborează și 
difuzează materiale de presă peri odice – întotdeauna disponibile online pe site -ul său 
web și furnizează informații în timp real prin intermediul platformelor de comunicare 
                                                 
15 Cipru, Grecia, Italia, Portugalia, România și Slovenia.  
16 Decizia de punere în aplicare (UE) 2021 /1095  a Comisiei din 2 iulie 2021  de stabilire a metodologiei pentru 
alocarea costurilor legate de o perațiunile de împrumut și de administrare a datoriei în cadrul 
NextGenerationEU, C/ 2021 /4864 . 
17 The EU as a borrower – investor relations |  European Commission (europa.eu)  (UE, în calitate de debitor – 
relații cu investitorii | Comisia Europeană).  
 
11 socială – Twitter, LinkedIn. Comisarul Johannes Hahn și experții Comisiei Europene 
au discutat periodic cu presa pen tru a furniza informații suplimentare.  
- Cu ajutorul Băncii Europene de Investiții (BEI), Comisia creează o bază de date 
privind relațiile cu investitorii, care va ajuta Comisia să își gestioneze relațiile cu 
investitorii într -un mod structurat, prin monito rizarea activă a comportamentului și 
tendințelor investitorilor, pentru a identifica acțiunile necesare de informare a 
investitorilor și de sensibilizare a pieței și pentru a elabora statistici în scopuri de 
gestionare și comunicare.  
4. Concluzie  
În ultimele 12 luni, Comisia a trecut de la statutul de emitent neînsemnat, mobilizând fonduri 
pentru a finanța programe de creditare relativ mici, cum ar fi Mecanismul european de 
stabilizare financiară (MESF) și asistența macrofinanciară (AMF), la unul dintre cei ma i 
însemnați emitenți în euro. Aceasta a emis 130 de miliarde EUR în 2021  (71 de miliarde EUR 
pentru NextGenerationEU) și poate emite aproximativ 150 de miliarde EUR pe an în 
perioada  2021 -2026 . 
Toate infrastructurile și procesele necesare pentru punerea în  aplicare a acestui program de 
finanțare la scară largă au fost instituite în timp record. Acest lucru a permis ca finanțarea 
NextGenerationEU să înceapă la 15 iunie  2021 , la două săptămâni de la îndeplinirea tuturor 
condițiilor legale pentru demararea ace stui program de împrumut. Toate sumele datorate 
bugetului UE sau statelor membre au fost plătite în termen de șase zile lucrătoare de la 
îndeplinirea formalităților. Nu s -au înregistrat întârzieri. Toate tranzacțiile NextGenerationEU 
au fost executate într -un mod competent din punct de vedere tehnic și s -au bucurat de un 
sprijin foarte puternic din partea pieței (registrele de ordine au fost excedentare la un nivel de 
7 până la 14 ori mai mare). Tranzacțiile au fost închise în condiții favorabile (un cost mediu 
de finanțare de 0,14 % pentru tranzacțiile din 2021 ), iar obligațiunile UE sunt tranzacționate 
în prezent la același nivel cu principalele obligațiuni suverane din zona euro  (mai degrabă 
decât cu alți emitenți SSA).  
Aceste rezultate reprezintă un început foarte încurajator pentru programul NextGenerationEU. 
Prioritatea pentru anii următori va fi de a valorifica acest start bun și de a asigura un nivel 
ridicat și susținut de execuție pentru toate tranzacțiile.  
În concluzie, NextGenerationEU oferă UE un instrument puternic pentru a finanța redresarea 
și pentru a -i permite să iasă din criză mai rezilientă, mai echitabilă și mai verde. De asemenea, 
acest program a consolidat rolu l internațional al monedei euro, a contribuit la dezvoltarea 
piețelor europene de capital de împrumut și a consolidat uniunea bancară, ajutând băncile să 
își diversifice capitalul reglementat. Punerea în aplicare a instrumentului în lunile următoare și 
în anii următori reprezintă o oportunitate de consolidare a acestor beneficii.  
 
12 Anexă. Prezentare generală a emisiunilor de obligațiuni și de titluri de creanță pe 
termen scurt  
 
Figura  1: Prezentare generală a tranzacțiilor sindicalizate și a licitațiilor de obligațiuni 
NextGenerationEU (NGEU)  
Instrumentul  Data   
tranzacționării  Data   
decontării  Scadența  
 Suma emisă   
 (miliarde 
EUR)  
dată ani 
T2 2021  
Sindicalizarea 
nr. 1 NGEU  15.6.2021  22.6.2021  4.7.2031  10 20 
Sindicalizarea 
nr. 2 NGEU  29.6.2021  6.7.2021  6.7.2026  5 9 
6.7.2051  30 6 
T3 2021  
Sindicalizarea 
nr. 3 NGEU  13.7.2021  20.7.2021  4.7.2041  20 10 
Sindicalizarea 
nr. 4 NGEU  14.9.2021  21.9.2021  4.10.2028  7 9 
Licitația de 
obligațiuni 
nr. 1 27.9.2021  29.9.2021  6.7.2026  5 2,495 
T4 2021  
Sindicalizarea 
de obligațiuni 
verzi nr.  5 
NGEU  12.10.2021  19.10.2021  4.2.2037  15,3 12 
Licitația de 
obligațiuni 
nr. 2 25.10.2021  27.10.2021  4.10.2028  7 2,497 
Total  70,992 
 
  
 
13 Figura  2: Prezentare generală a licitațiilor de titluri de creanță pe termen scurt ale UE  
Instrumentul  Data   
tranzacționării  Data  efectuării 
plății  Scadența  Suma emisă   
 (EUR)  
dată luni 
T3 2021  
Licitația de 
titluri de 
creanță pe 
termen scurt 
ale UE nr.  1 15.9.2021  17.9.2021  3.12.2021  3 luni 2 999 000 000 
4.3.2022  6 luni 1 997 000 000 
Licitația de 
titluri de 
creanță pe 
termen scurt 
ale UE nr.  2 22.9.2021  24.9.2021  3.12.2021  3 luni 1 997 000 000 
4.3.2022  6 luni 1 996 000 000 
T4 2021  
Licitația de 
titluri de 
creanță pe 
termen scurt 
ale UE nr.  3 6.10.2021  8.10.2021  7.1.2022  3 luni 2 996 000 000 
8.4.2022  6 luni 1 996 000 000 
Licitația de 
titluri de 
creanță pe 
termen scurt 
ale UE nr.  4 20.10.2021  22.10.2021  7.1.2022  3 luni 1 499 000 000 
8.4.2022  6 luni 1 499 000 000 
Licitația de 
titluri de 
creanță pe 
termen scurt  
ale UE nr.  5 3.11.2021  5.11.2021  4.2.2022  3 luni 1 497 000 000 
6.5.2022  6 luni 1 496 000 000 
Licitația de 
titluri de 
creanță pe 
termen scurt 
ale UE nr.  6 17.11.2021  19.11.2021  4.2.2021  3 luni 998 000 000 
6.5.2022  6 luni 994 000 000 
Licitația de 
titluri de 
creanță pe 
termen scurt 
ale UE nr.  7 1.12.2021  3.12.2021  4.3.2021  3 luni 1 495 000 000 
3.6.2022  6 luni 1 496 000 000